Rytų vokiečių galerija

Kunstforum Ostdeutsche Galerie (, toliau tekste RVGMF) – menininkų kūrinių rinkinys iš vokiečių buvusių gyvenamų teritorijų Rytų ir Pietryčių Europoje (iki VFR ir VDR susijungimo 1990 m. į fondus patekdavo ir menininkų darbai iš pastarosios valstybės). Kolekcija saugoma ir eksponuojama Bavarijos žemės Rėgensburgo mieste esančiame muziejuje. Menininkų darbai išdėstyti 27 salėse, turinčiose 1800 m² parodinio ploto. Nuo 2012 m. RVGMF vadovauja Agnes Tycė ().

Muziejaus įsteigimo ir išlaikymo kaštus dengia: 50 % Vokietijos valstybė, 20 % Bavarijos žemė, 30 % Rėgensburgo miestas. RVGMF įsteigė ir kas dveji metai menininkams teikia 10 000 Eurų vertės Loviso Korinto premiją.

 Istorija 
Muziejus išsidėstęs buvusiame šaudymo poligone, istoriniame Šaulių name (pastatytas 1652 m., jame šiuo metu yra įsikūrusi RVGMF administracija). Muziejaus dabartinis pastatas iškilo 1871 m., ilgą laiką miestui tarnavęs kaip gimnastikos salė. Nuo XX a. pr. šioje teritorijoje buvo rengiamos parodos, po Antrojo pasaulinio karo dabartinio muziejaus pastate buvo įkurdinta Rytų Bavarijos šiuolaikinio meno galerija. Vėliau miestas tapo Sudetų vokiečių kultūrinio palikimo globėju, tad 1957 m. pastate buvo atidaryta šio regiono meno kūrinių galerija. 

Apie 1960 m. tuometinės galerijos pastatas buvo išplėstas, o pagrindinis įėjimas įrengtas nugarinėje jo pusėje (apie tai primena deivės Atėnės stovyla ant pastato kupolo – ji liko neatgęžta ir dabar stovi nugara į įeinantį lankytoją). Nuo to laiko lankytojai įleidžiami iš vokiečių katalikų kunigo antinacisto Johano Majerio vardu pavadintos gatvės. Meno kūrinių kolekcionavimo geografija buvo išplėsta ir 1970 m. buvo atidarytas muziejus dabartiniu pavadinimu.

 Rinkiniai    
Muziejaus fonduose sukaupta 2 000 paveikslų, 500 tūrinių meno kūrinių, 30 000 piešinių, grafikos lakštų ir kt. darbų, kurie sukurti laikotarpyje tarp ~ 1800 m. ir dabartinių dienų. Stiliai įvairuoja: tarp klasikinio modernizmo, impresionizmo ir naujojo daiktiškumo. Vyrauja menininkų iš Sudetų regiono darbai, bet daug yra ir iš Pomeranijos, Silezijos, Vakarų ir Rytų Prūsijų ir kt. Baltijos šalis atstovauja Rygoje gimusi tapytoja Ida KerkoviusIda Kerkovius - Retrospektive. Ausstellung im Museum Ostdeutsche Galerie, Regensburg // AsKI KULTURBERICHTE 1/2001 , tarpukaryje Estijoje kūrę Elisabeth von Hoerschelmann su vyru KarluElisabeth von Hoerschelmann, Karl von Hoerschelmann / Museum Ostdeutsche Galerie Regensburg // katalog.slub-dresden.de, taip pat Gregoras von BochmannDrei Käufe für die Ostdeutsche // www.regensburg-digital.de. Lankytojų dėmesį patraukia buvusios Nidos dailininkų kolonijos dalyvių Ernsto Molenhauerio, Karlo Šmito-Rotlufo, Makso Pekštaino drobės (Loviso Korinto kūrybai skirta atskira salė). Savo vietą ekspozicijoje turi ir nuo Lietuvos pajūrio kilę klaipėdiečiai skulptorius Karlas Haincas Engelinas ir tapytojas ekspresionistas Karlas Oilenštainas, juknaitiškis Horstas Skodlerakas. Kelis darbus yra pateikę Rytprūsiuose kūrę lietuvininkai dailininkai Pranas DomšaitisEinen Besuch wert - Die Franz-Domscheit-Galerie in Memel von Kristina Jokubaviciene // Das Ostpreussenblatt ir Archibaldas Bajoraitis.

Muziejaus fondai nuolat pasipildo naujais eksponatais. Taip 2020 m. įsigyta tais metais mirusio sileziečio skulptoriaus Beno Muthoferio 160 skulptūrų ir reljefų, 150 grafikos lakštų ir kt. jo darbų rekšminga kolekcija.

 Eksponuojami kūriniai (pasirinktinai) 

 Išnašos 

 Internetiniai šaltiniai 
 Muziejaus internetinė svetainė  (de, en, cs)
 Hemut Wagner. Die Ostdeutsche Galerie Regensburg // Memeler Dampfboot, 1974 Nr.9 (September), S. 165-167

 Literatūra 
 Ulrike Lorenz und Gerhard Leistner. Erinnerung & Vision, 100 Meisterwerke aus der Sammlung. –  Regensburg: Kunstforum Ostdeutsche Galerie, 2005; ISBN 3-89188-110-X
 Peter Becher. Von der sudetendeutschen Galerie zum Kunstforum Ostdeutsche Galerie // Sudetenland. Europäische Kulturzeitschrift, 56. Jahrgang, Heft 3 – Muenchen: Adalbert Stifter Verein, 2014, S. 371–374

Kategorija:Vokietijos meno muziejai
Kategorija:Rėgensburgas